પીડિતાનો આરોપ છે કે, માર્ચ 2018માં ભાનુશાળીએ યુવતીને અમદાવાદ એરપોર્ટ નજીકની હોટલમાં બોલાવી, જ્યાં તેની સાથે દુષ્કર્મ કરાયું. આ બાદ તેણે પોતાના સાથીઓ સાથે યુવતીને જવા કહ્યું, જ્યારે પીડિતાએ ના પાડી તો ભાનુશાળીએ ગંભીર પરિણામો ભોગવવાની ધાકધમકી આપી. યુવતીનો આરોપ છે કે, 24 એપ્રિલે, ભાનુશાળીની ઓફિસમાંથી એક વ્યક્તિ તેના ઘરે આવ્યો અને બ્લેન્ક પેપર પર સહી કરાવી. તેને એક પેન ડ્રાઈવ પણ અપાઈ જેમાં ભાનુશાળીએ દુષ્કર્મના વીડિયો રેકોર્ડ કર્યા હતા. યુવતીએ એમ પણ કહ્યું કે, ભાનુશાળી તેને અન્ય પુરુષો સાથે સંબંધ રાખવા માટે પણ દબાણ કરતો હતો.